text: [{"text_idx": "#000003", "text": "Skal man taka nakran burturu\u0301r, so ma\u0301 man nevna Bojan Timic, i\u00f0 ma\u0301 sigast at vera gull verdur. Teir a\u0301tta dystirnar hann na\u0301ddi at sp\u00e6la fyri TB i\u0301 fj\u00f8r, skora\u00f0i hann ikki minni enn 10 ma\u0301l, og ta\u00f0 er heilt i\u0301 ordan hagt\u00f8l at vi\u0301sa a\u0301."}, {"text_idx": "#000007", "text": "Verjuleikarin, Dmitrije, sum umframt at vera ein mu\u0301rur av ra\u0301styrki, skipa\u00f0i saman vi\u00f0 Heina Mortensen, eina verjuketu, i\u00f0 var sera sterk. Hansara dru\u0301gvu royndir, saman vi\u00f0 a\u0301gry\u0301tna og sera dugnaliga unga tv\u00f8ramanninum virka\u00f0i framu\u0301r v\u00e6l, og i\u0301 si\u0301\u00f0sta enda rakk ta\u00f0 eisini til uppflytingina, sum var evsta ma\u0301l felagsins. Umframt at verja, megnar karismatiski verjuleikarin eisini v\u00e6l at finna vegin fram til ma\u0301lmeskarnar. Heili a\u0301tta fer\u00f0ir var hann at finna millum ma\u0301lskju\u0301ttarnar i\u0301 fj\u00f8r. Vo\u0301nandi fer at gangast felagnum og honum li\u0301ka v\u00e6l i\u0301 komandi kappingara\u0301ri."}, {"text_idx": "#000009", "text": "Teir tri\u0301ggir, Petur Mortensen (21 a\u0301r), Hugin Albinus (19 a\u0301r) og Ragnar Joensen (18 a\u0301r) eru leikarar, sum hava go\u0301\u00f0 fo\u0301tbo\u0301ltsevnir, og sum felagi\u00f0 v\u00e6ntar, fara at banga a\u0301 dyrnar til besta ho\u0301pin i\u0301 a\u0301r. Fyribils hevur Petur Mortensen fingi\u00f0 flest dystir a besta li\u00f0num, teirra millum, men arbei\u00f0i og lestur gj\u00f8rdu at hann ikki fekk vant n\u00f8ktandi. Ti\u0301 fekk Petur ikki meira enn 9 dystir a\u0301 besta li\u00f0num i\u0301 fj\u00f8r."}, {"text_idx": "#000012", "text": "Hugin hevur enn si\u0301n fyrsta dyst til go\u0301\u00f0ar a\u0301 besta li\u00f0num, me\u00f0an Ragnar hevur fingi\u00f0 tveir dystir higartil. Komandi a\u0301rini koma hesir uttan iva at vera vi\u00f0 til at mynda fo\u0301tbo\u0301ltin a\u0301 Tv\u00f8royri, og ta\u00f0 er upp til teir sja\u0301lvar, hvat st\u00f8\u00f0i\u00f0 ver\u00f0ur. Tru\u0301gvin a\u0301 egnan ma\u0301tt er ma\u0301li\u00f0 tit r\u00f8kka h\u00e6gstu ro\u0301k, og so er at fara til verka vi\u00f0 go\u0301\u00f0un hugi."}]